CELEX: 62012CA0484
Language: sk
Date: 2013-12-12 00:00:00
Title: Vec C-484/12: Rozsudok Súdneho dvora (tretia komora) z  12. decembra 2013 (návrh na začatie prejudiciálneho konania, ktorý podal Rechtbank ’s Gravenhage — Holandsko) — Georgetown University/Octrooicentrum Nederland, ktoré koná pod menom NL Octrooicentrum [Humánne lieky — Dodatkové ochranné osvedčenie — Nariadenie (ES) č. 469/2009 — Článok 3 — Podmienky získania tohto osvedčenia — Možnosť získať viacero dodatkových ochranných osvedčení na základe toho istého patentu]

22.2.2014   
            
            
               SK
            
            
               Úradný vestník Európskej únie
            
            
               C 52/20
            
         Rozsudok Súdneho dvora (tretia komora) z 12. decembra 2013 (návrh na začatie prejudiciálneho konania, ktorý podal Rechtbank ’s Gravenhage — Holandsko) — Georgetown University/Octrooicentrum Nederland, ktoré koná pod menom NL Octrooicentrum
   (Vec C-484/12) (1)
   
   (Humánne lieky - Dodatkové ochranné osvedčenie - Nariadenie (ES) č. 469/2009 - Článok 3 - Podmienky získania tohto osvedčenia - Možnosť získať viacero dodatkových ochranných osvedčení na základe toho istého patentu)
   2014/C 52/33
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank ’s Gravenhage
   
      Účastníci konania pred vnútroštátnym súdom
   
   
      Žalobkyňa: Georgetown University
   
      Žalované: Octrooicentrum Nederland, ktoré koná pod menom NL Octrooicentrum
   
      Predmet veci
   
   Návrh na začatie prejudiciálneho konania — Rechtbank’s-Gravenhage — Holandsko — Výklad článku 3 písm. c) a článku 14 písm. b) nariadenia Európskeho parlamentu a Rady (ES) č. 469/2009 zo 6. mája 2009 o dodatkovom ochrannom osvedčení pre liečivá (Ú. v. EÚ L 152, s. 1) — Podmienky získania osvedčenia — Platný základný patent, ktorý chráni viaceré výrobky — Otázka, či existuje právo na osvedčenie pre každý výrobok
   
      Výrok rozsudku
   
   Za okolností ako vo veci samej, za ktorých v nadväznosti na základný patent a povolenie na uvedenie na trh pre liečivo tvorené zlúčeninou viacerých aktívnych zložiek majiteľ tohto patentu už získal dodatkové ochranné osvedčenie pre danú zlúčeninu aktívnych zložiek, ktorá je chránená uvedeným patentom v zmysle článku 3 písm. a) nariadenia Európskeho parlamentu a Rady (ES) č. 469/2009 zo 6. mája 2009 o dodatkovom ochrannom osvedčení pre liečivá, sa článok 3 písm. c) tohto nariadenia má vykladať v tom zmysle, že nebráni tomu, aby tento majiteľ získal aj dodatkové ochranné osvedčenie pre jednu z týchto aktívnych zložiek, ktorá je zároveň samostatne chránená uvedeným patentom.
   
      (1)  Ú. v. EÚ C 26, 26.1.2013.